Source: http://specializovanytrestnysud.sk/?i=12a&id=88
Timestamp: 2018-02-25 11:45:02+00:00
Document Index: 1259297

Matched Legal Cases: ['súd ', '§ 20', '§ 23', 'súd\n', 'súd\n', '§ 23', 'súd ']

Výberové konanie na pozíciu informatik
suvorovova 5/A, 902 01 Pezinok,
(033/6903144, fax: 033/6903272, e- mail: sps@justice.sk
-–––––––––––––––––––––––––––––––––––––––––––––––––––––––––––––––––––––––––
Číslo: 1 Spr 30/2013 – OÚ
V Pezinku, 09.04.2013
Služobný úrad Špecializovaný trestný súd v Pezinku v zmysle § 20 ods. 2 písm. b) a § 23 ods. 1 písm. a) zákona č. 400/2009 Z. z. o štátnej službe a o zmene a doplnení niektorých zákonov a Vyhlášky MS SR č. 430/2009 Z. z., ktorou sa ustanovujú podrobnosti o obsadzovaní voľných štátnozamestnaneckých miest na súdoch výberovým konaním a výberom
v y h l a s u j e v ý b e r
na obsadenie voľného štátnozamestnaneckého miesta
Dátum uskutočnenia výberu: 22.05.2013
Miesto a čas konania výberu: Špecializovaný trestný súd
Suvorovova č. 5/A, Pezinok, 10,00 hod.
Obsadzovaná funkcia: hlavný radca – informatik
Miesto výkonu štátnej služby: Špecializovaný trestný súd
Suvorovova č. 5/A, Pezinok
Počet obsadzovaných miest: 1( slovom: jedno )
Organizačný útvar: správa súdu
Samostatné odborné špecializované činnosti spočívajúce najmä v koordinovaní, vývoji a správe informačných systémov.
- dosiahnutý vek 18 rokov,
- splnenie kvalifikačného predpokladu,
- bezúhonnosť, doložená výpisom z registra trestov,
- ovládanie štátneho jazyka v spisovnej podobe,
- úspešné absolvovanie výberu na obsadzovanú funkciu.
Požiadavky na výkon štátnej služby:
- zdravotná spôsobilosť na výkon funkcie,
- kvalifikačný predpoklad – dosiahnuté vysokoškolské vzdelanie II. stupňa.
- na štátnozamestnaneckom mieste sa bude vyžadovať oprávnenie na oboznamovanie
sa s utajovanými skutočnosťami podľa osobitného predpisu.
Požadované schopnosti a odborné skúsenosti:
- skúsenosti s WINDOWS SERVER 2003, ACTIVE DIRECTORY, GROUP
POLICY, MSSQL SERVER, aspoň čiastočná znalosť Transact – SQL,
- skúsenosti v oblasti servera Microsoft SQL server 2000/2005 (inštalácia,
konfigurácia, prevádzka, zálohovanie ),
- orientácia v problematike zaručeného elektronického podpisu a elektronickej
- znalosť problematiky ochrany utajovaných skutočností,
- skúsenosti s prácou LAN a WAN sietí, správa užívateľov, inštalácia PC a inštalácia
a aktualizácia užívateľských aplikácií v systémoch W2000 – W8, ich údržba,
- skúsenosti s audiovizuálnou technikou, obsluha zariadení a programov pre
prehrávanie, archiváciu, prepis a konverziu,
- ovládanie terminológie z oblasti PC v anglickom jazyku, stupeň: základný,
- odborná spôsobilosť, pragmatický postoj k úlohám, schopnosť pracovať v tíme,
analytické schopnosti, samostatnosť v konaní a rozhodovaní, komunikatívnosť,
1. písomná žiadosť o zaradenie do výberu ,
2. výpis z registra trestov s dátumom nie starším ako 3 mesiace,
3. profesijný štruktúrovaný životopis,
4. úradne osvedčený doklad o vzdelaní,
5. písomné čestné vyhlásenia :
- o štátnom občianstve Slovenskej republiky,
- o zdravotnej spôsobilosti na výkon štátnej služby,
- o spôsobilosti na výkon právnych úkonov v plnom rozsahu,
- o trvalom pobyte na území Slovenskej republiky,
- o pravdivosti všetkých údajov uvádzaných v predkladaných dokladoch,
6. písomný súhlas na spracúvanie osobných údajov uchádzača na účel výberu,
7. potvrdenie príslušného daňového úradu o splnení všetkých daňových povinností,
ak je prihlásený uchádzač, ktorý vykonáva alebo vykonával podnikateľskú činnosť.
Lehota na podanie žiadosti: o zaradenie do výberu spolu s požadovanými dokladmi je 03.05.2013.
Adresa súdu pre zasielanie poštovou zásielkou: Špecializovaný trestný súd, osobný úrad, Suvorovova č. 5/A, 902 01 Pezinok, označenie: Výber – informatik. Pre zaradenie do výberu je rozhodujúci dátum poštovej zásielky alebo dátum prijatia v podateľni Špecializovaného trestného súdu.
Miesto podania pre osobné doručenie: podateľňa Špecializovaného trestného
súdu, Suvorovova č. 5/A, Pezinok.
E-mail pre zasielanie žiadosti a dokladov elektronickou poštou : sps@justice.sk
V prípade zaslania žiadosti do výberu s požadovanými dokladmi elektronickou poštou je potrebné predložiť tieto doklady v písomnej podobe aj v podateľni súdu, v zmysle § 23 ods. 3 zákona č. 400/2009 Z.z. o štátnej službe, najneskôr v deň uskutočnenia výberu.
Na oneskorené doručenie žiadosti spolu s dokladmi nebude vyhlasovateľ výberu prihliadať. Uchádzačov, ktorí budú spĺňať podmienky a požiadavky výberu a predložia požadované doklady, Špecializovaný trestný súd pozve na výber.
Pri vstupe do súdu sa prihlásený uchádzač preukáže pozvánkou a platným občianskym preukazom.
Prezentácia uchádzačov: 09,00 – 09,45 hod.
predseda Špecializovaného trestného súdu